**Poziv učenicima za sudjelovanje u projektu**

**BLUE KEP**

Projekt **BLUE KEP** predviđa mobilnost ukupno **tri (3)** učenika 3. B razreda, zanimanja **Tehničar za brodostrojarstvo**,Tehničke škole Šibenik. Škola partner je Instituto Tecnico iz Grottammare. Tri učenika provesti ću ukupno **45 dana** u Italiji, od toga **15 dana u školi** Instituto Tecnico iz Grottammare, a **30 dana u tvrtkama** iz sektora pomorstva na području Ancone i Grottammare. Odlazak učenika u pratnji jednog nastavnika planiran je tijekom drugog polugodišta školske godine 2018/2019, moguće i u dva navrata.

Odabir sudionika temeljiti će se na uspjehu i motiviranosti kandidata.

Prijaviti se mogu svi učenici koji ispunjavaju sljedeće kriterije:

* Prosjek ocjena (opći uspjeh) u školskoj godini 2017/2018. najmanje 3,20
* Najmanje ocjena vrlo dobar (4) iz predmeta Engleski jezik u školskoj godini 2017/2018.
* Uzorno ili dobro vladanje (ocjena u školskoj godini 2017/2018.)

Učenici koji ispunjavaju navedene kriterije, a žele sudjelovati u projektu trebaju dostaviti:

1. Prijavni obrazac potpisan od strane roditelja/staratelja
2. Motivacijsko pismo
3. Potvrdu o prosjeku ocjena, ocjeni iz Engleskog jezika te ocjeni iz vladanja u školskoj godini 2017/2018., potpisanu od strane ravnatelja škole (podatke u potvrdu upisuje razrednik)
4. Presliku važeće osobne iskaznice roditelja/staratelja koji potpisuje prijavnicu

Prijave se predaju u Tajništvu škole, najkasnije do 30. listopada 2018. godine. Prijave koje ne budu sadržavale sve tražene dokumente, kao i prijave predane izvan roka, neće se razmatrati.

Pri izboru kandidata povjerenstvo u sastavu prof. Dunja Odak, prof. Tomislav Perak i prof. Ivica Pamuković uzeti će u obzir sljedeće kriterije::

* Opći uspjeh 20%
* Ocjena iz Engleskog jezika 20%
* Usmena provjera znanja engleskog jezika (provodi se kroz motivacijski razgovor) 10%
* Motivacijski razgovor (na engleskom jeziku) s ciljem utvrđivanja zainteresiranosti i motiviranosti kandidata 50%

Nakon zaprimljenih prijava te provedenih motivacijskih razgovora povjerenstvo će sastaviti rang-listu kandidata i odabrati tri najbolje rangirana učenika. Rezultati odabira bit će objavljeni na mrežnoj stranici škole najkasnije do 5. studenoga 2018. godine.

Na rezultate odabira učenici imaju pravo uložiti pisani prigovor koji se predaje u Tajništvu škole, najkasnije do 7. studenoga 2018. Konačni rezultati odabira bit će objavljeni najkasnije do 9. studenoga 2018. godine.

Više o projektu na ovoj poveznici:

[Javna ustanova Razvojna agencija Šibensko-kninske županije - BLUE KEP - PROGRAM RAZMJENE ZNANJA I INTEGRACIJE SUSTAVA EDUKACIJE U PREKOGRANIČNOM PODRUČJU](http://www.rra-sibenik.hr/projekti/blue-kep-program-razmjene-znanja-i-integracije-sustava-edukacije-u-prekogranicnom-podrucju/24.html)